**460/2015.(XII.10.) Kgy. sz. határozat**

1./ A Közgyűlés a Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 11. § a) pontja alapján a szombathelyi 11725 hrsz-ú, Szent István király u. 119. szám alatti, 127 m2 területű ingatlan (kisiskola) ingyenes használatát 2016. január 1. napjától 2020. december 31. napjáig engedélyezi a Pálos Károly Családsegítő és Gyermekjóléti Szolgálat részére működésének elősegítése céljából.

* az ingyenes használati jogviszony időtartama 2016. január 1. napjától 2020. december 31. napjáig terjedő határozott időtartam,
* a helyiség fenntartásával, üzemeltetésével kapcsolatos költségek a használót terhelik,
* a használó a helyiséget kizárólag a feladatainak ellátására használhatja,
* a használó a helyiség használatát másnak nem engedheti át,
* a helyiséget az abban folytatni kívánt tevékenység gyakorlásához szükséges módon a használó saját költségén kialakíthatja, berendezheti és felszerelheti, az ehhez és a tevékenysége gyakorlásához esetlegesen szükséges hatósági engedélyek beszerzése a használó kötelezettsége,
* a használó a térítésmentes használat megszűnésekor ráfordításainak, illetve azok időarányos részének megtérítésére nem tarthat igényt, a helyiséget kiürítve és tisztán, átadáskori állapotban és felszereltséggel köteles visszaadni.

2./ A Közgyűlés felhatalmazza a polgármestert, hogy a Pálos Károly Családsegítő és Gyermekjóléti Szolgálattal az ingyenes használatra vonatkozó megállapodást megkösse.

**Felelős**: Dr. Puskás Tivadar polgármester

 Illés Károly alpolgármester

 Dr. Károlyi Ákos jegyző

 (A végrehajtásért:

 Lakézi Gábor, a Városüzemeltetési Osztály vezetője

Dr. Németh Gábor, a SZOVA Zrt. vezérigazgatója)

**Határidő**: 2015. december 31.